Նա ուզում էր այդ պատմությանը նշանակություն չտալ, սակայն դժվար իրավիճակում էր հայտնվել։ Եթե հոգու խորքում նա Մարոյի կողմից էր, այդուհանդերձ նա համաձայն էր մոր հետ, որ սիրուհին իր վարքագծով խախտում էր կամ գոնե հարցականի տակ էր առնում այն կանոնները, որոնցով կառավարվում էր կալվածքի կյանքը։ Մարոյի ազատամտությունը, նրա անկեղծությունը և իր տեսակետները պաշտպանելու հակումը, որոնք կարող էին ընկալվել որպես արհամարհանք ավանդույթների նկատմամբ, գալիս էին նրա արևմտյան դաստիարակությունից։ Իսկ այդ առանձնահատկությունները, որոնք երբեմն նյարդայնացնում էին Ռըզա բեյին, միևնույն ժամանակ երիտասարդ կնոջ հմայքի մասն էին կազմում։